El plenari aprova la creació del Consell de Memòria Democràtica i fa oficial la renuncia del regidor Ferran Martínez Mendoza
18 novembre 2021

## El plenari aprova la creació del Consell de Memòria Democràtica i fa oficial la renuncia del regidor Ferran Martínez Mendoza18 novembre 2021Última actualització: 30 juny 2022

![](../gestion/img/a60780156cbda3609c8af4af5d8fd6f60220a634b9c14a7638f3ae53aaba3d83.jpg)  
  

El Ple ordinari de l’Ajuntament de Gandia corresponent al mes de novembre ha fet oficial aquest matí la renúncia al seu càrrec, per raons personals, del regidor Ferran Martínez Mendoza (Compromís +´ Gandia unida), tal i com ell mateix va anunciar fa una setmana. A més també s’ha aprovat la creació del Consell Sectorial en Memòria Democràtica.

L’ex responsable ja de Polítiques Econòmiques, Comerç, Indústria, Empresa, Ocupació i Innovació, ha assegurat que durant dos anys i mig ha intentat treballar amb iniciatives per tal de pal·liar i reactivar els sectors productius afectats i en benefici de tota la ciutadania. La persona que agafarà el testimoni, previsiblement al ple de novembre, serà Vicenta Ferrer Alemany (número 5 de Compromís +´Gandia unida), la qual forma part de l’equip de treball de Martínez des de l’inici de la legislatura.

L’Ajuntament de Gandia, mitjançant l’Àrea de Cultura, Participació Ciutadana, Qualitat i Memòria Democràtica, ha previst la creació del Consell de Memòria Democràtica com a òrgan consultiu i de participació. El seu objectiu és ser representatiu de la situació social en la que es troba el país, així com de ser objecte receptor de les demandes de més participació activa dels col·lectius de víctimes del franquisme, els seus familiars, i d’aquelles persones interessades en participar d’aquesta iniciativa, sempre i quan ho facen en representació d’algun moviment, entitat o col·lectiu relacionat amb la memòria històrica.

[Twittear](https://twitter.com/share)